Id-direttiva Tal-kunsill
tat-18 ta' Diċembru 1984
li temenda d-Direttiva 80/181/KEE dwar l-approssimazzjoni tal-liġijiet ta' l-Istati Membri dwar l-unitajiet ta' kejl
(85/1/KEE)
IL-KUNSILL TAL-KOMUNITAJIET EWROPEJ
Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 100 tiegħu,
Wara li kkunsidra l-proposta tal-Kummissjoni [1],
Wara li kkunsidra l-opinjoni tal-Parlament Ewropew [2],
Wara li kkunsidra l-opinjoni tal-Kumitat Ekonomiku u Soċjali [3],
Billi fuq livell internazzjonali d-definizzjoni ta' l-unità SI ta' kejl ta' tul ġiet emendata mis-17-il Konferenza Ġenerali dwar il-Piżijiet u l-Qisien (CGPM); billi din id-definizzjoni l-ġdida trid tintuża fuq livell Komunitarju;
Billi f'rakkomandazzjoni tat-22 ta' Mejju 1981, l-Organizazzjoni Dinji tas-Saħħa talbet li l-millimetru ta' merkurju jinżamm flimkien mal-kilopaskal bħala unità ta' kejl tal-pressjoni tad-demm u fluwidi oħra tal-ġisem; billi huwa ta' min jirrikkmanda li l-Komunità tadotta din is-soluzzjoni;
Billi il-barn huwa l-unità użata b'mod universali għal-kejl tal-cross-sectional area effettiva fir-reazzjonijiet nukleari; billi l-esperjenza wriet li din l-unità speċifika ma setgħetx tiġi sostitwita faċilment minn unità SI; billi huwa għalhekk neċessarju li jkun awtorizzat l-użu tagħha fis-settur nukleari;
Billi għalhekk id-Direttiva 80/181/KEE [4] trid tiġi emendata kif xieraq,
ADOTTA DIN ID-DIRETTIVA:
L-Artikolu 1
L-Anness għad-Direttiva 80/181/KEE huwa emendat b'dan kif ġej:
1. f'punt 1.1 tal-Kapitolu I id-definizzjoni ta' l-unità ta' tul hija sostitwita b'li ġej:
"Unità ta' tul
Metru huwa t-tul tal-mogħdija tad-dawl f'vakwu matul 1/299 792485 sekondi.
(Is-sbatax-il CGPM (1983), L-1 Riżoluzzjoni).";
2. fis-sezzjoni 4 tal-Kapitolu I:
(a) dan li ġej għandu jiġi miżjud fit-tabella
"Kwantità | Unità |
Isem | Simbolu | Valur |
Pressjoni tad-demm u ta' fluidi oħra tal-ġisem | Millimetru ta' merkurju | mm Hg(*) | 1 mm Hg = 133,322 Pa |
Cross-sectional area effettiva | Barn | b | 1 b = 10 -28 m2" |
(b) in-nota hija b'dan sostitwita b'dan li ġej:
"Il-prefissi u s-simboli tagħhom elenkati f'1.3 jistgħu jintużaw flimkien ma' l-unitajiet u s-simboli ta' hawn fuq, bl-eċċezzjoni tal-millimetru ta' merkurju u s-simbolu tiegħu. Iżda l-multiplu ta' 102a huwa msejjaħ "ettaru"."
3. fil-Kaptiolu II:
(a) l-unità ta' kejl tal-pressjoni tad-demm fit-tabella hija mħassra;
(b) in-nota hija sostitwita b'dan li ġej:
"Il-prefissi u s-simboli tagħhom elenkati f'1.3 jistgħu jintużaw flimkien ma' l-unitajiet u s-simboli ta' hawn fuq, bl-eċċezzjoni tas-simbolu "g"."
L-Artikolu 2
L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrrattivi neċessarji sabiex jikkonformaw ma' din id-Direttiva nhar l-1 ta' Lulju 1985. Għandhom jinfurmaw mal-ewwel lill-Kummissjoni b'dan.
L-Artikolu 3
Din id-Direttiva hija indirizzata lill-Istati Membri.
Magħmula fi Brussel, fit-18 ta' Diċembru 1984.